**LĒMUMS**

Liepājā

|  |  |
| --- | --- |
| 2024. gada 22. februārī |  Nr.55/2(prot. Nr.2, 23.§) |

Par sabiedrības vajadzībām nepieciešamo

īpašumu Namdaru ielā 18, Liepājā

Nekustamais īpašums Namdaru ielā 18, Liepājā, kas sastāv no zemes vienības ar kadastra apzīmējumu 17000120442 1681 kv.m platībā un sešām būvēm ar kadastra apzīmējumiem 17000120442001–17000120442006, reģistrēts Liepājas pilsētas zemesgrāmatas nodalījumā Nr.4222 uz [..] vārda.

2023. gada 20. oktobrī saņemts [..] iesniegums, kurā izteikts priekšlikums Liepājas valstspilsētas pašvaldībai izvērtēt nepieciešamību iegādāties nekustamo īpašumu Namdaru ielā 18, Liepājā.

Liepājas valstspilsētas pašvaldības Nekustamo īpašumu jautājumu konsultatīvā komisija 2023. gada 30. oktobrī konceptuāli atbalstīja nekustamā īpašuma Namdaru ielā 18, Liepājā iegādi, uzdeva Liepājas Nekustamā īpašuma pārvaldei noskaidrot pašvaldības iestāžu viedokli par nekustamā īpašuma nepieciešamību pašvaldības funkciju veikšanai un veikt nepieciešamās darbības nekustamā īpašuma atsavināšanai.

Liepājas būvvalde 2023. gada 24. aprīļa vēstulē Nr.348/2.3. “Par nekustamo īpašumu Namdaru ielā 18, Liepājā” dara zināmu, ka īpašums Namdaru ielā 18, Liepājā atrodas līnijbūvju izbūves teritorijā – (S), kur zemes un būvju galvenais izmantošanas veids ir autotransporta, gājēju un velosipēdistu satiksme, kā arī inženierkomunikāciju izvietošana. Ņemot vērā iepriekš minēto, Liepājas būvvalde aicina izvērtēt un iegādāties šo nekustamo īpašumu, kas nākotnē nodrošinātu pašvaldības autonomo funkciju veikšanu – ielas (satiksmes pārvada) izbūvi.

Pašvaldību likuma 4. panta pirmās daļas 3. punkts noteic, ka pašvaldības autonomā funkcija ir gādāt par pašvaldības īpašumā esošo ceļu būvniecību, uzturēšanu un pārvaldību.

Sabiedrības vajadzībām nepieciešamā nekustamā īpašuma atsavināšanas likuma 2. pants noteic, ka nekustamo īpašumu atsavina valsts aizsardzības, vides aizsardzības, veselības aizsardzības vai sociālās nodrošināšanas vajadzībām, sabiedrībai nepieciešamu kultūras, izglītības un sporta objektu, inženierbūvju un inženierkomunikāciju būvniecībai vai transporta infrastruktūras attīstībai, kā arī citu sabiedrības vajadzību nodrošināšanai, ja šis mērķis nav sasniedzams ar citiem līdzekļiem.

Iegādājoties nekustamo īpašumu Namdaru ielā 18, Liepājā, tiktu ievērota lietderība un sabiedrības vajadzības, nodrošinot pašvaldības funkciju īstenošanu – gādāt par pašvaldības īpašumā esošo ceļu būvniecību, uzturēšanu un pārvaldību.

 Neiegādājoties minēto īpašumu, nevar tikt garantēta vienošanās ar jauno īpašnieku par tā atsavināšanu, iespējams, tas būtu jāiegādājas piespiedu kārtā, nodrošinot īpašniekam taisnīgu atlīdzību un sedzot zaudējumus par īpašuma atsavināšanu. Līdz ar to, iegādājoties šo nekustamo īpašumu pārdevējam to labprātīgi pārdodot, tiek ievērots samērīguma princips un sasniegts sabiedrības interesēm atbilstošs mērķis. Arī no Sabiedrības vajadzībām nepieciešamā nekustamā īpašuma atsavināšanas likuma 4. panta izriet, ka primāri nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu.

 Saskaņā ar Sabiedrības vajadzībām nepieciešamā nekustamā īpašuma atsavināšanas likuma 20. panta pirmo daļu, atlīdzību par atsavināmo nekustamo īpašumu nosaka, ņemot vērā sertificēta nekustamā īpašuma vērtētāja vērtējumu un nekustamā īpašuma īpašniekam nodarītos zaudējumus. Sertificēta nekustamā īpašuma vērtētāja Anita Vēdiķe (LĪVA profesionālās kvalifikācijas sertifikāts Nr.76) sniegusi novērtējumu nekustamajam īpašumam Namdaru ielā 18, Liepāja, nosakot tirgus vērtību 47 000 EUR (četrdesmit septiņi tūkstoši *euro*).

[..] 2024. gada 18. janvāra iesniegumā izteikusi piekrišanu nekustamā īpašuma atsavināšanai par sertificēta nekustamā īpašuma vērtētāja noteikto tirgus vērtību 47 000 EUR (četrdesmit septiņi tūkstoši *euro*).

 Ievērojot minētos apsvērumus, pamatojoties uz Pašvaldību likuma 4. panta pirmās daļas 3. punktu, 10. panta pirmās daļas 16. punktu, Valsts pārvaldes iekārtas likuma 10. panta trešo daļu, Publisko iepirkumu likuma 3. panta pirmās daļas 1. punktu, Publiskas personas finanšu līdzekļu un mantas izšķērdēšanas novēršanas likuma 3. panta 3. punktu, Sabiedrības vajadzībām nepieciešamā nekustamā īpašuma atsavināšanas likuma 2., 4. un 20. pantu, izskatot Liepājas valstspilsētas pašvaldības domes pastāvīgās Attīstības komitejas 2024. gada 15. februāra lēmumu (sēdes protokols Nr.2) un pastāvīgās Finanšu komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Pirkt nekustamo īpašumu Namdaru ielā 18, Liepājā (kadastra Nr.17000120442), kas sastāv no zemes vienības ar kadastra apzīmējumu 17000120442 1681 kv.m platībā un sešām būvēm ar kadastra apzīmējumiem 17000120442001–17000120442006, kas reģistrēts Liepājas pilsētas zemesgrāmatas nodalījumā Nr.4222, par 47 000 EUR (četrdesmit septiņi tūkstoši *euro*) sabiedrības vajadzībām, realizējot pašvaldības autonomo funkciju – gādāt par pašvaldības īpašumā esošo ceļu būvniecību, uzturēšanu un pārvaldību.

2. Uzdot Liepājas Nekustamā īpašuma pārvaldei sagatavot pirkuma līguma projektu.

3. Pilnvarot Liepājas Nekustamā īpašuma pārvaldes vadītāju parakstīt lēmuma 1. punktā minētā sabiedrības vajadzībām nepieciešamā nekustamā īpašuma pirkuma līgumu un visus ar šī nekustamā īpašuma iegādi saistītos dokumentus, veikt nepieciešamās darbības nekustamā īpašuma noformēšanai zemesgrāmatā uz Liepājas valstspilsētas pašvaldības vārda un ņemt grāmatvedības uzskaitē.

4. Liepājas Centrālās administrācijas Finanšu pārvaldei paredzēt finanšu līdzekļus 47 000 EUR (četrdesmit septiņi tūkstoši *euro*) lēmuma 1. punktā minētā nekustamā īpašuma iegādei.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma 2.-4. punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, Liepājas Nekustamā īpašuma pārvaldes galvenajai grāmatvedei, Liepājas Centrālajai administrācijai, [..] |